AOT วางศิลาฤกษ์ อาคารสำนักงาน 2
AOT วางศิลาฤกษ์ อาคาร “สำนักงาน 2” เป็นอาคาร 8 ชั้น มีพื้นที่ใช้สอย 37,000 ตารางเมตร รองรับการเติบโตของจำนวนบุคลากรในอนาคต
AOT วางศิลาฤกษ์ อาคาร “สำนักงาน 2” เป็นอาคาร 8 ชั้น มีพื้นที่ใช้สอย 37,000 ตารางเมตร รองรับการเติบโตของจำนวนบุคลากรในอนาคต
15 มิ.ย. 2564

นายศักดิ์สยาม ชิดชอบ รัฐมนตรีว่าการกระทรวงคมนาคม เป็นประธานในพิธีวางศิลาฤกษ์ อาคารสำนักงาน 2 บริษัท ท่าอากาศยานไทย จำกัด (มหาชน) หรือ AOT โดยมีนายพิศักดิ์ จิตวิริยะวศิน รองปลัดกระทรวงคมนาคม, นายสราวุธ เบญจกุล ประธานกรรมการ, นายนิตินัย ศิริสมรรถการ กรรมการผู้อำนวยการใหญ่ พร้อมด้วยผู้บริหารและพนักงาน AOT ร่วมในพิธีฯ เมื่อวันที่ 14 มิถุนายน 2564 ณ บริเวณพื้นที่ก่อสร้างอาคารสำนักงาน 2 สำนักงานใหญ่ AOT โดยปฏิบัติตามมาตรการควบคุมการแพร่ระบาดของโรคติดเชื้อไวรัสโคโรนา 2019 อย่างเคร่งครัด
ทั้งนี้ อาคารสำนักงานใหญ่ AOT ก่อสร้างใช้งานมาตั้งแต่ปี 2537 และส่วนงาน AOT มีการปรับโครงสร้างเพิ่มบุคลากรมาโดยตลอด จึงทำให้พื้นที่อาคารสำนักงานใหญ่รองรับการปฏิบัติงานของเจ้าหน้าที่ AOT ได้ไม่เพียงพอ จำเป็นต้องสร้างอาคารสำนักงาน 2 เพื่อรองรับการเติบโตของจำนวนบุคลากร AOT ในอนาคต อาคารสำนักงาน 2 เป็นอาคาร 8 ชั้น มีพื้นที่ใช้สอย 37,000 ตารางเมตร ออกแบบเป็นระบบอาคารอัจฉริยะ เน้นการใช้พลังงานอย่างมีประสิทธิภาพและยั่งยืน
โดยมีการรับรองอาคารเขียว เป็นมิตรกับสิ่งแวดล้อม ใช้พลังงานจากแสงอาทิตย์ใช้วัสดุก่อสร้างที่ทนทาน มีอายุการใช้งานนาน ไม่เก็บฝุ่น และไม่ก่อมลพิษ ตามมาตรฐาน Leadership in Energy and Environmental Design : LEED ระดับ Gold ขึ้นไป จาก United States Green Building Council หรือ USGBC